sukhrobnurali/uzbek-legal-corpus huggingface dataset:
Mehnat faoliyatini olib borayotgan pensionerlarning alohida toifalariga qulay sharoitlar yaratishga doir qoʻshimcha chora-tadbirlar toʻgʻrisida
(decree, 2024-11-21)

Respublikaning ijtimoiy-iqtisodiy rivojlanishiga salmoqli hissa qoʻshgan pensionerlarni, jumladan, ijodiy faoliyat bilan band boʻlgan shaxslarni davlat tomonidan va ijtimoiy qoʻllab-quvvatlashni yanada kuchaytirish, keksa odamlar toʻgʻrisida har tomonlama gʻamxoʻrlik qilish, shuningdek, fuqarolarning davlat pensiya taʼminoti tizimini izchil takomillashtirib borish maqsadida: 2. Pensiyalarni toʻliq miqdorda toʻlash bilan bogʻliq boʻlgan qoʻshimcha xarajatlar Oʻzbekiston Respublikasi Davlat budjeti va Oʻzbekiston Respublikasi Moliya vazirligi huzuridagi budjetdan tashqari Pensiya jamgʻarmasi mablagʻlari hisobidan amalga oshirilsin. 3. 2018-yilning 1-yanvar holatiga koʻra: tayinlangan pensiya va nafaqalar hisoblanishi toʻgʻriligini tekshirish natijasida aniqlangan ortiqcha toʻlangan pensiya va nafaqalarning qoldiq summasi — 65 yoshga toʻlgan va undan katta yoshdagi fuqarolardan, shuningdek, 2010-yilgacha boʻlgan davrda tayinlangan pensiya va nafaqalarning ortiqcha toʻlangan puli qoldiq summalari hisobdan chiqarilsin; 4. Shunday tartib joriy etilsinki, unga muvofiq pensioner Oʻzbekiston Respublikasi Iqtisodiyot va moliya vazirligi huzuridagi budjetdan tashqari Pensiya jamgʻarmasi tuman (shahar) boʻlimining ortiqcha toʻlangan pensiya summasini ushlab qolish toʻgʻrisidagi qaroridan norozi boʻlgan taqdirda, aniqlangan qarzdorlik u aniqlangan sanadan boshlab koʻpi bilan uch yil uchun sud orqali undiriladi. 5. Oʻzbekiston Respublikasi Moliya vazirligining Oʻzbekiston Respublikasi Moliya vazirligi huzuridagi budjetdan tashqari Pensiya jamgʻarmasining hududiy boʻlinmalari tomonidan fuqarolarga ish stajini tasdiqlash uchun qonunchilikda nazarda tutilgan asos mavjud boʻlgan taqdirda sudlarga daʼvolar tayyorlashda koʻmaklashish toʻgʻrisidagi taklifiga rozilik berilsin. Sudlarga ishning yuridik faktini belgilash qismida shaxslarning ish stajini tasdiqlash toʻgʻrisidagi daʼvolarini koʻrib chiqish tavsiya qilinsin. 6. Oʻzbekiston Respublikasi Moliya vazirligi manfaatdor vazirliklar va idoralar bilan birgalikda bir oy muddatda: qonun hujjatlariga ushbu Farmondan kelib chiqadigan oʻzgartish va qoʻshimchalar toʻgʻrisida Oʻzbekiston Respublikasi Vazirlar Mahkamasiga takliflar kiritsin; ilgari qabul qilingan idoraviy normativ-huquqiy hujjatlarini ushbu Farmonga muvofiqlashtirishni taʼminlasin. 7. Mazkur Farmonning ijrosini nazorat qilish Oʻzbekiston Respublikasi Bosh vazirining oʻrinbosari — moliya vaziri J.A. Qoʻchkorov zimmasiga yuklansin.
Oʻzbekiston Respublikasi Tashqi iqtisodiy faoliyat tovar nomenklaturasining 2017-yilgi versiyasini joriy etish toʻgʻrisida
(resolution, 2022-12-29)

Oʻzbekiston Respublikasi Tashqi iqtisodiy faoliyat tovar nomenklaturasini jahon amaliyotida qoʻllanilayotgan Tovarlarni tavsiflash va kodlashning uygʻunlashtirilgan tizimi (2017-yilgi versiyasi) bilan yanada unifikatsiyalash maqsadida: 1. Maʼlumot uchun qabul qilinsinki, Jahon bojxona tashkiloti tomonidan jahon savdosida muomalada boʻlgan tovarlarning xalqaro tasnifini uygʻunlashtirish maqsadida Tovarlarni tavsiflash va kodlashning uygʻunlashtirilgan tizimiga oʻzgartirishlar va qoʻshimchalar kiritildi, ular 2017-yilda kuchga kirdi. 2. Tovarlarni tavsiflash va kodlashning uygʻunlashtirilgan yangi tizimi negizida ishlab chiqilgan 2017-yilgi versiyadagi Oʻzbekiston Respublikasi Tashqi iqtisodiy faoliyat tovar nomenklaturasi 2018-yilning 1-yanvaridan boshlab amalga kiritilsin. 3. Oʻzbekiston Respublikasi Tashqi savdo vazirligi (J. Xodjayev), Davlat bojxona qoʻmitasi (M. Toxiriy) 2018-yilning 1-yanvariga qadar 2017-yilgi versiyadagi Oʻzbekiston Respublikasi Tashqi iqtisodiy faoliyat tovar nomenklaturasi chop etilishini va u manfaatdor tashkilotlarga yetkazilishini taʼminlasin. 4. Oʻzbekiston Respublikasi Prezidentining “Oʻzbekiston Respublikasining Tashqi iqtisodiy faoliyatini tartibga solishga doir chora-tadbirlarni davom ettirish toʻgʻrisida” 2012-yil 10-sentabrdagi PQ-1816-sonli qarori 2018-yilning 1-yanvaridan boshlab oʻz kuchini yoʻqotgan deb hisoblansin. 5. Oʻzbekiston Respublikasi Tashqi savdo vazirligi, Davlat bojxona qoʻmitasi, Adliya vazirligi boshqa manfaatdor vazirliklar va idoralar bilan birgalikda bir oy muddatda qonun hujjatlariga ushbu qarordan kelib chiqadigan oʻzgartish va qoʻshimchalar toʻgʻrisida Vazirlar Mahkamasiga takliflar kiritsin. 6. Mazkur qarorning ijrosini nazorat qilish Oʻzbekiston Respublikasi Bosh vazirining oʻrinbosari — “Oʻzagrotexsanoatxolding” AJ boshqaruvi raisi N.S. Otajonov, Oʻzbekiston Respublikasi tashqi savdo vaziri J.A. Xodjayev va Davlat bojxona qoʻmitasi raisi M.V. Toxiriy zimmasiga yuklansin.
Islom Karimov nomidagi “Toshkent” xalqaro aeroportida yoʻlovchilarga koʻrsatilayotgan bojxona xizmatlarining sifati va samaradorligini yanada oshirishga oid qoʻshimcha chora-tadbirlar toʻgʻrisida
(resolution, 2017-12-28)

Xalqaro turizmni yanada rivojlantirish, zamonaviy talablar va xalqaro standartlarga muvofiq yoʻlovchilarga koʻrsatilayotgan xizmatlarning sifatini tubdan yaxshilash, Islom Karimov nomidagi “Toshkent” xalqaro aeroportida yoʻlovchilarning bojxonadan oʻtishdagi tartib-taomillari vaqtini qisqartirish maqsadida: 1. Oʻzbekiston Respublikasining xalqaro aeroportlarida 2018-yilning 1-yanvaridan boshlab ikki yoʻlakli tizim kiritilgani munosabati bilan “Islom Karimov nomidagi “Toshkent” xalqaro aeroporti”ning chegara bojxona posti uchun Oʻzbekiston Respublikasi Davlat bojxona qoʻmitasining ixtisoslashtirilgan “Toshkent-AERO” bojxona kompleksiga qoʻshimcha 111 shtat birligi ajratilsin. Oʻzbekiston Respublikasi Davlat bojxona qoʻmitasi (M. Toxiriy) ajratilayotgan shtat birliklarini yuqori malakali kadrlar bilan toʻldirishni taʼminlasin. 2. Belgilansinki, mazkur qaror bilan bogʻlik pul mablagʻlari, Oʻzbekiston Respublikasi Moliya vazirligi tomonidan Oʻzbekiston Respublikasi Davlat bojxona qoʻmitasining asoslangan hisob-kitoblari boʻyicha respublika budjetidan ajratiladi. 3. Oʻzbekiston Respublikasi Prezidentining 2014-yil 14-iyuldagi “Oʻzbekiston Respublikasi Prezidentining “Davlat bojxona xizmati organlari faoliyatini yanada takomillashtirish va samaradorligini oshirish chora-tadbirlari toʻgʻrisida” 2011-yil 10-avgustdagi PP-1595-sonli qaroriga oʻzgartishlar va qoʻshimcha kiritish toʻgʻrisida”gi PQ-2208-sonli qaroriga ilovaga muvofiq oʻzgartishlar kiritilsin. 4. Oʻzbekiston Respublikasi Davlat bojxona qoʻmitasi Oʻzbekiston Respublikasi Moliya vazirligi va Adliya vazirligi bilan birgalikda bir oy muddatda qonun hujjatlariga ushbu qarordan kelib chiqadigan oʻzgartish va qoʻshimchalar toʻgʻrisida Oʻzbekiston Respublikasi Vazirlar Mahkamasiga takliflar kiritsin. 5. Mazkur qarorning ijrosini nazorat qilish Oʻzbekiston Respublikasi Bosh vazirining oʻrinbosari — moliya vaziri J.A. Qoʻchqorov, Oʻzbekiston Respublikasi Bosh vazirining oʻrinbosari — “Oʻzagrotexsanoatxolding” AJ boshqaruvi raisi N.S. Otajonov va Oʻzbekiston Respublikasi Davlat bojxona qoʻmitasi raisi M.V. Toxiriy zimmasiga yuklansin. 1-ilovaning: 1-pozitsiyasi quyidagi tahrirda bayon etilsin: “ 1. “Islom Karimov nomidagi “Toshkent” xalqaro aeroporti” chegara posti 261 ”; “Jami” grafasidagi “1 738” raqami “1 849” raqamiga almashtirilsin.
Oʻzbekiston Respublikasining Harakatlanuvchi uskunalarga nisbatan xalqaro kafolatlar toʻgʻrisidagi Konvensiyaga (Keyptaun, 2001-yil 16-noyabr) va Harakatlanuvchi uskunalarga nisbatan xalqaro kafolatlar toʻgʻrisidagi Konvensiyaning Aviatsiya uskunalari boʻyicha protokoliga (Keyptaun, 2001-yil 16-noyabr) qoʻshilishi toʻgʻrisida
(law, 2017-12-28)

Harakatlanuvchi uskunalarga nisbatan xalqaro kafolatlar toʻgʻrisidagi Konvensiyaga (Keyptaun, 2001-yil 16-noyabr) va Harakatlanuvchi uskunalarga nisbatan xalqaro kafolatlar toʻgʻrisidagi Konvensiyaning Aviatsiya uskunalari boʻyicha protokoliga (Keyptaun, 2001-yil 16-noyabr) quyidagi bayonotlar bilan qoʻshilinsin: 1) Konvensiyaning 53-moddasi boʻyicha: “Oʻzbekiston Respublikasi bayon qiladiki, Qoraqalpogʻiston Respublikasi, viloyatlar va Toshkent shahar iqtisodiy sudlari Konvensiyaning 1-moddasi va XII bobi maqsadlari uchun tegishli sudlar hisoblanadi; 2) Konvensiyaning 54-moddasi 2-bandi boʻyicha: “Oʻzbekiston Respublikasi bayon qiladiki, Konvensiyaga muvofiq kreditorda mavjud boʻlgan, uning qoidalaridan birida sudga murojaat qilishni talab qiluvchi sifatida aniq belgilanmagan huquqlarni himoya qilishning barcha usullari sud harakatlarisiz va sudning ruxsatisiz qoʻllanilishi mumkin”; 3) Protokolning XXX moddasi 1-bandi boʻyicha: “Oʻzbekiston Respublikasi bayon qiladiki, u Protokolning VIII, XII va XIII moddalari qoidalarini qoʻllaydi”; 4) Protokolning XXX moddasi 2-bandi boʻyicha: “Oʻzbekiston Respublikasi bayon qiladiki, u X moddani toʻliq hajmda qoʻllaydi va X moddaning 2-bandida qayd etilgan vaqt davrining davomiyligi Konvensiyaning 13-moddasi 1-bandi a), b), c) kichik bandlarida koʻrsatilgan himoya vositalari uchun koʻpi bilan oʻn kalendar kunni hamda Konvensiyaning 13-moddasi 1-bandi d), e) kichik bandlarida koʻrsatilganlari uchun koʻpi bilan oʻttiz kalendar kunni tashkil etadi”; 5) Protokolning XXX moddasi 3-bandi boʻyicha: “Oʻzbekiston Respublikasi bayon qiladiki, u XI moddaning A variantini nochorlik boʻyicha tartib-taomillarning barcha turlariga nisbatan toʻliq hajmda qoʻllaydi va XI moddaning 3-bandi maqsadlari uchun muddatni kechiktirish davrining davomiyligi oltmish kalendar kunni tashkil etadi”.
Xorvatiya Respublikasining Yevropa Ittifoqiga qoʻshilishi munosabati bilan Oʻzbekiston Respublikasi, bir tomondan, Yevropa Hamjamiyatlari hamda ularga aʼzo-davlatlar, ikkinchi tomondan, oʻrtasida sheriklik taʼsis etuvchi Sheriklik va Hamkorlik toʻgʻrisida Bitimga Bayonnomani (Bryussel, 2017-yil 17-iyul) ratifikatsiya qilish haqida
(law, 2017-12-28)

Xorvatiya Respublikasining Yevropa Ittifoqiga qoʻshilishi munosabati bilan Oʻzbekiston Respublikasi, bir tomondan, Yevropa Hamjamiyatlari hamda ularga aʼzo-davlatlar, ikkinchi tomondan, oʻrtasida sheriklik taʼsis etuvchi Sheriklik va Hamkorlik toʻgʻrisida Bitimga Bayonnoma (Bryussel, 2017-yil 17-iyul) ratifikatsiya qilinsin.
Isteʼmolchilarning huquqlarini himoya qilish va reklama toʻgʻrisidagi qonun hujjatlari talablariga rioya etilishi yuzasidan tahlil (oʻrganish, koʻrik) oʻtkazish tartibi toʻgʻrisidagi yoʻriqnomaga oʻzgartirishlar kiritish toʻgʻrisida
(law, 2017-12-27)

Oʻzbekiston Respublikasi Prezidentining 2017-yil 18-apreldagi PF-5016-son “Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasini tashkil etish toʻgʻrisida”gi Farmoni va Oʻzbekiston Respublikasi Vazirlar Mahkamasining 2017-yil 23-iyundagi 419-son qarori bilan tasdiqlangan Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasi toʻgʻrisidagi nizomga muvofiq, Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasi qaror qiladi: 1. Oʻzbekiston Respublikasi Monopoliyadan chiqarish va raqobatni rivojlantirish davlat qoʻmitasining 2011-yil 10-fevraldagi 1-son qarori (roʻyxat raqami 2196, 2011-yil 18-fevral) (Oʻzbekiston Respublikasi qonun hujjatlari toʻplami, 2011-y., 7-8-son, 73-modda) bilan tasdiqlangan Isteʼmolchilarning huquqlarini himoya qilish va reklama toʻgʻrisidagi qonun hujjatlari talablariga rioya etilishi yuzasidan tahlil (oʻrganish, koʻrik) oʻtkazish tartibi toʻgʻrisidagi yoʻriqnomaga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. Muqaddima quyidagi tahrirda bayon etilsin: “Mazkur Yoʻriqnoma Vazirlar Mahkamasining 2005-yil 12-oktabrdagi 225-son qarori bilan tasdiqlangan Raqobat, tabiiy monopoliyalar, isteʼmolchilarning huquqlarini himoya qilish va reklama toʻgʻrisidagi qonun hujjatlarini buzganlik uchun ish qoʻzgʻatish va ularni koʻrib chiqish tartibi toʻgʻrisidagi nizomga muvofiq, isteʼmolchilarning huquqlarini himoya qilish va reklama toʻgʻrisidagi qonun hujjatlari (keyingi oʻrinlarda qonun hujjatlari deb yuritiladi) talablariga rioya etilishi yuzasidan tahlil (oʻrganish, koʻrik) oʻtkazish tartibini belgilaydi.”. 2. 1-bandning ikkinchi xatboshisidagi “Oʻzbekiston Respublikasining Xususiylashtirish, monopoliyadan chiqarish” degan soʻzlar “Oʻzbekiston Respublikasi Xususiylashtirilgan korxonalarga koʻmaklashish” degan soʻzlar bilan almashtirilsin. 3. Mazkur oʻzgartirishlar Oʻzbekiston Respublikasi Savdo-sanoat palatasi bilan kelishilgan.
Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “Oʻzbekiston Respublikasi Prezidenti devonining reglamentini tasdiqlash toʻgʻrisida” 2017-yil 28-iyuldagi PQ-3161-son qarori)
(resolution, 2021-02-22)

Oʻzbekiston Respublikasi Prezidentining “Oʻzbekiston Respublikasi Prezidenti devonining reglamentini tasdiqlash toʻgʻrisida” 2017-yil 28-iyuldagi PQ-3161-son qarorini bajarish yuzasidan Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari zimmasiga yuklansin. 3. Vazirlar Mahkamasining “Qonun hujjatlarini baholash tizimini joriy etish chora-tadbirlari toʻgʻrisida” 2008-yil 26-dekabrdagi 281-son qarori rus tilidagi matnidagi (Oʻzbekiston Respublikasi QHT, 2008-y., 52-son, 520-modda) 1-bandining uchinchi xatboshidagi “Rasporyajeniye Prezidenta Respubliki Uzbekistan ot 4-fevralya 2005 goda № R–2118 “O poryadke razrabotki, rassmotreniya i podpisaniya postanovleniy i rasporyajeniy Kabineta Ministrov” zamenit slovami “postanovleniye Prezidenta Respubliki Uzbekistan ot 28-iyulya 2017 goda № PP–3161 “Ob utverjdenii Reglamenta apparata Prezidenta Respubliki Uzbekistan” soʻzlari bilan almashtirilsin.
Oʻzbekiston Respublikasi hududida koordinatalar halqaro geodeziya tizimlarini qoʻllash va ulardan ochiq foydalanish toʻgʻrisida
(resolution, 2026-02-11)

Jahon banki ishtirokidagi “Kadastr va koʻchmas mulkni roʻyxatga olish tizimlarini modernizatsiya qilish” investitsiya loyihasi boʻyicha Oʻzbekiston Respublikasi va Xalqaro taraqqiyot uyushmasi oʻrtasida moliyalashtirish toʻgʻrisidagi bitim majburiyatlarini bajarish, shuningdek, davlat organlari, tadbirkorlik subyektlari va aholiga interaktiv davlat xizmatlarini koʻrsatish maqsadida Vazirlar Mahkamasi qaror qiladi: 1. Oʻzbekiston Respublikasi Yer resurslari, geodeziya, kartografiya va davlat kadastri davlat qoʻmitasining Milliy geografiya axborot tizimi, Yagona davlat kadastrlari tizimini yaratish hamda joriy qilish, mavzuli kadastr xaritalarini ishlab chiqarish maqsadida Oʻzbekiston Respublikasi hududida 1984-yilgi koordinatalar butunjahon geodeziya tizimi (WGS-84) va koordinatalar xalqaro geotsentrik tizim — ITRSni qoʻllash hamda ulardan ochiq foydalanish toʻgʻrisidagi taklifiga rozilik berilsin. 2. Oʻzbekiston Respublikasi Yer resurslari, geodeziya, kartografiya va davlat kadastri davlat qoʻmitasi 1984-yilgi koordinatalar butunjahon geodeziya tizimi (WGS-84) va koordinatalar xalqaro geotsentrik tizim — ITRSda kadastr xaritalarini yaratishga oʻtishni taʼminlash boʻyicha kompleks dastur loyihasini ikki oy muddatda Oʻzbekiston Respublikasi Vazirlar Mahkamasiga kiritsin. 3. Oʻzbekiston Respublikasi Yer resurslari, geodeziya, kartografiya va davlat kadastri davlat qoʻmitasi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlar bir oy muddatda ushbu qarorga muvofiqlashtirilishini taʼminlasin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — Qishloq va suv xoʻjaligi vaziri Z.T. Mirzayev va Oʻzbekiston Respublikasi Yer resurslari, geodeziya, kartografiya va davlat kadastri davlat qoʻmitasi raisi A.X. Abdullayev zimmasiga yuklansin.
Vazirlar Mahkamasining “Patent bojlari toʻgʻrisidagi nizomni va patent bojlari stavkalarini tasdiqlash haqida” 2006-yil 20-apreldagi 65-son qaroriga oʻzgartirishlar va qoʻshimcha kiritish toʻgʻrisida
(resolution, 2020-06-16)

Ilmiy-texnik va innovatsion faoliyatni yanada rivojlantirish, ilmiy salohiyatdan foydalanish samaradorligini oshirish, yuridik va jismoniy shaxslarning intellektual mulk obyektlarini huquqiy muhofaza qilish xarajatlarini tartibga solish maqsadida Vazirlar Mahkamasi qaror qiladi: 1. Vazirlar Mahkamasining “Patent bojlari va toʻlovlari toʻgʻrisidagi nizomni hamda patent bojlari va toʻlovlari stavkalarini tasdiqlash haqida” 2006-yil 20-apreldagi 65-son qaroriga (Oʻzbekiston Respublikasi QT, 2006-y., 4-son, 26-modda) ilovaga muvofiq oʻzgartirishlar va qoʻshimcha kiritilsin. 2. Mazkur qarorning bajarilishini nazorat qilish Intellektual mulk agentligi bosh direktori A.N. Fayzullayev zimmasiga va Vazirlar Mahkamasining Axborot tizimlari va telekommunikatsiyalarni rivojlantirish masalalari axborot-tahlil departamentiga yuklansin. 1. 1-ilovada: a) 3-band quyidagi tahrirda bayon qilinsin: “3. Boj yoki toʻlov toʻlanganligini tasdiqlovchi hujjatda talabnoma yoki patent, guvohnomaning roʻyxatdan oʻtkazish raqami, boj yoki toʻlov toʻlangan xatti-harakat nomi hamda soliq toʻlovchining identifikatsion raqami (STIR) boʻlishi lozim. Agar talabnomaga roʻyxatdan oʻtkazish raqami berilmagan boʻlsa, koʻrsatib oʻtilgan hujjatda boj yoki toʻlov toʻlangan xatti-harakatning nomi bilan birgalikda ixtiro, foydali model, sanoat namunasi, seleksiya yutugʻi, tovar belgisi, xizmat koʻrsatish belgisi, tovar kelib chiqqan joy nomlari, integral mikrosxemalar topologiyalari, EHM uchun yaratilgan dasturlar va maʼlumotlar bazalari, shuningdek, birinchi muallifning familiyasi yoki talabnoma beruvchining nomi boʻlishi kerak. Agentlik koʻrsatib oʻtilgan maʼlumotlar mavjud boʻlmagan hujjatni qabul qilishni rad etishga haqlidir”; b) 6 va 8-bandlardagi “buyurtmanoma” soʻzi tegishli kelishikda “talabnoma” soʻzi bilan almashtirilsin. 2. 2-ilovada: a) 1.1, 1.1.1, 1.1.2, 1.1.3, 1.2.2, 1.4.1, 1.4.2, 1.4.3, 1.6.1, 1.6.3, 1.6.5, 1.6.6, 1.7.1, 1.7.2, 1.7.3, 2.1, 2.2.1, 2.2.2, 2.3.2, 2.6.1, 2.6.3, 3.1, 3.1.1, 3.1.2, 3.5.1, 3.5.4, 3.5.5, 3.6.1, 3.6.2, 5.1, 5.4, 6.1.1, 6.1.2, 7.1 va 7.4 — bandlardagi “buyurtmanoma” soʻzi tegishli kelishikda “talabnoma” soʻzi bilan almashtirilsin; b) 1.3.3-bandning “Stavkalar” ustunidagi “3” raqami “0,6” raqami bilan almashtirilsin; v) 1.4.1-bandning “b” kichik bandi “Stavkalar” ustunidagi “5” raqami “1” raqami bilan almashtirilsin; g) 2.4 — kichik boʻlimi quyidagi mazmundagi 2.4.3-band bilan toʻldirilsin: d) 6-boʻlimning 6.1-6.4-kichik boʻlimlarida “arizalar” va “ariza” soʻzlari tegishli ravishda “apellatsiyalar” va “apellatsiya” soʻzlari bilan almashtirilsin.
Yer kadastriga doir axborotlarni manfaatdor yuridik va jismoniy shaxslarga berish tartibi toʻgʻrisidagi nizomga oʻzgartirishlar kiritish haqida
(resolution, 2023-01-01)

Oʻzbekiston Respublikasi Vazirlar Mahkamasining 2017-yil 29-avgustdagi 679-son “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “Yerlarni muhofaza qilish va ulardan oqilona foydalanish borasida nazoratni kuchaytirish, geodeziya va kartografiya faoliyatini takomillashtirish, davlat kadastrlari yuritishni tartibga solish chora-tadbirlari toʻgʻrisida” 2017-yil 31-maydagi PF-5065-son Farmoni va Oʻzbekiston Respublikasi Prezidentining “Oʻzbekiston Respublikasi Yer resurslari, geodeziya, kartografiya va davlat kadastri davlat qoʻmitasi faoliyatini yanada takomillashtirish chora-tadbirlari toʻgʻrisida” 2017-yil 31-maydagi PQ-3024-son qarori)”gi qaroriga muvofiq Oʻzbekiston Respublikasi Yer resurslari, geodeziya, kartografiya va davlat kadastri davlat qoʻmitasi qaror qiladi: 1. Oʻzbekiston Respublikasi Yer resurslari, geodeziya, kartografiya va davlat kadastri davlat qoʻmitasining 2015-yil 27-apreldagi 34-son qarori (roʻyxat raqami 2791, 2016-yil 24-may) (Oʻzbekiston Respublikasi qonun hujjatlari toʻplami, 2016-y., 21-son, 245-modda) bilan tasdiqlangan Yer kadastriga doir axborotlarni manfaatdor yuridik va jismoniy shaxslarga berish tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 3-banddagi “Yergeodezkadastr” davlat qoʻmitasi” degan soʻzlar “Davyergeodezkadastr” degan soʻz bilan almashtirilsin. 2. 9-bandda: “a” kichik bandning birinchi xatboshisidagi “Yergeodezkadastr” davlat qoʻmitasi” degan soʻzlar “Davyergeodezkadastr” degan soʻz bilan almashtirilsin; “v” kichik bandning birinchi xatboshisidagi “tuman (shahar) yer tuzish va koʻchmas mulk kadastri davlat korxonalari” degan soʻzlar “Qoraqalpogʻiston Respublikasi, viloyatlar va Toshkent shahri yer tuzish va koʻchmas mulk kadastri davlat korxonasining tegishli tuman (shahar)dagi filiallari” degan soʻzlar bilan almashtirilsin. 3. 10-bandda: uchinchi xatboshidagi “tuman (shahar) yer tuzish va koʻchmas mulk kadastri davlat korxonasiga” va “Yergeodezkadastr” davlat qoʻmitasiga” degan soʻzlar tegishlicha “Qoraqalpogʻiston Respublikasi, viloyatlar va Toshkent shahri yer tuzish va koʻchmas mulk kadastri davlat korxonasining tegishli tuman (shahar)dagi filialiga” va “Davyergeodezkadastrga” degan soʻzlar bilan almashtirilsin; toʻrtinchi xatboshidagi “Yergeodezkadastr” davlat qoʻmitasi” degan soʻzlar “Davyergeodezkadastr” degan soʻz bilan almashtirilsin.
Mahkumlarni jazoni ijro etish muassasasiga joʻnatish hamda ularni bir muassasadan boshqasiga koʻchirish tartibi toʻgʻrisidagi nizomga oʻzgartirishlar kiritish toʻgʻrisida
(order, 2017-12-22)

Oʻzbekiston Respublikasining 2017-yil 29-martdagi OʻRQ-421-son “Fuqarolarning huquq va erkinliklarini ishonchli himoya qilish kafolatlarini taʼminlashga doir qoʻshimcha chora-tadbirlar qabul qilinganligi munosabati bilan Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida”gi Qonuniga muvofiq buyuraman: 1. Oʻzbekiston Respublikasi ichki ishlar vazirining 2014-yil 27-iyuldagi 103-son buyrugʻi (roʻyxat raqami 2608, 2014-yil 8-avgust) (Oʻzbekiston Respublikasi qonun hujjatlari toʻplami, 2014-y., 33-son, 424-modda) bilan tasdiqlangan Mahkumlarni jazoni ijro etish muassasasiga joʻnatish hamda ularni bir muassasadan boshqasiga koʻchirish tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. 1-band oʻz kuchini yoʻqotgan deb topilsin. 2. 5-band quyidagi tahrirda bayon etilsin: “5. Ozodlikdan mahrum etishga hukm qilingan shaxslar tergov hibsxonasining maʼmuriyati hukm qonuniy kuchga kirganligi toʻgʻrisida sud xabarnomasini olgan kundan boshlab oʻn kunlik muddat ichida jazoni oʻtash uchun joʻnatiladi.”. 3. 8-band quyidagi tahrirda bayon etilsin: “8. Ozodlikdan mahrum etishga hukm qilingan shaxs butun jazo muddatini, odatda, bitta muassasada oʻtaydi.”. 4. 12-banddan “qamoq uyidan,” degan soʻzlar chiqarib tashlansin.